ପୁଲଓ୍ୱାମା ଆଟାକ୍ଃ ସହିଦ୍ ଯବାନଙ୍କ ବିୟୋଗରେ ଶୋକ ବ୍ୟକ୍ତ କରିବାକୁ ନନ୍ସେନ୍ସ୍ କହିଲେ ମଲ୍ଲିକା ଦୁଆ\nMon, Feb 18 | 4:32 p.m.\nମୁମ୍ୱାଇଃ ନିଜ ବିବାଦୀୟ ବୟାନ ପାଇଁ ଅନେକ ସମୟରେ ଚର୍ଚ୍ଚାରେ ରହୁଥିବା ଷ୍ଟାଣ୍ଡ୍ ଅପ୍ କମେଡିଆନ୍ ମଲ୍ଲିକା ଦୁଆ ଏଥର କିଛି ଏପରି କହିଦେଇଛନ୍ତି, ଯାହା କେବଳ ଚର୍ଚ୍ଚାର ବିଷୟ ନୁହେଁ ବରଂ ଦେଶବାସୀଙ୍କୁ ଦୁଃଖ ଏବଂ କଷ୍ଟ ଲାଗିଲା ଭଳି ମନ୍ତବ୍ୟଟିଏ । ମଲ୍ଲିକାଙ୍କ ଏଭଳି ମନ୍ତବ୍ୟ ପରେ ସୋସିଆଲ ମିଡିଆରେ ତାଙ୍କୁ ଜୋରଦାର ଟ୍ରୋଲ କରାଯାଉଛି ।\nଲୋକଙ୍କୁ ହସାଇବା ଷ୍ଟାଣ୍ଡ୍ ଅପ୍ କମେଡିଆନ୍ଙ୍କ କାମ ହୋଇଥିବା ବେଳେ ମଲ୍ଲିକା ଦୁଆ କିନ୍ତୁ ଲୋକଙ୍କୁ ଏଥର ନିଜ ମନ୍ତବ୍ୟ ଦ୍ୱାରା ଆଘାତ ଦେଇଛନ୍ତି । ପୁଲଓ୍ୱାମାରେ ଆତଙ୍କୀ ହମଲାରେ ପ୍ରାୟ 46 ଜଣ ଦେଶର ବୀର ଯବାନ ସହିଦ୍ ହୋଇଗଲେ । ଏଭଳି ଏକ ସମ୍ୱେଦନଶୀଳ ଘଟଣାରେ ସାରା ଦେଶ ଦୁଃଖ ଓ କ୍ରୋଧ ପ୍ରକାଶ କରୁଥିବା ବେଳେ ମଲ୍ଲିକା ଦୁଆ ବେପରୁଆ ହୋଇ ଏକ ମନ୍ତବ୍ୟ ଦେଇଛନ୍ତି ।\nପ୍ରକୃତରେ ନିଜ ଇନଷ୍ଟାଗ୍ରାମରେ ମଲ୍ଲିକାକ ଭିଡିଓ ସେୟାର କରିଛନ୍ତି । ଯେଉଁଥିରେ ସେ କହିଛନ୍ତି ଯେ, "ଅନେକ ଲୋକ ସୋସିଆଲ ମିଡିଆରେ କହୁଛନ୍ତି- ସାରା ଦେଶ କାନ୍ଦୁଛି, ଆପଣ କେମିତି ନର୍ମାଲ ହୋଇ ଜୀବନ ବିତାଉଛନ୍ତି । ଏକଥା କେବଳ ମୋତେ କୁହାଯାଉନାହିଁ, ଏହାକୁ ନେଇ ଲୋକ ପ୍ରୋଟେଷ୍ଟ କରୁଥିବା ଦେଖିବାକୁ ମିଳୁଛି ।"\nମଲ୍ଲିକା ପୁଣି କହିଛନ୍ତି ଯେ, "ମୁଁ ଏଠାରେ ପଚାରିବାକୁ ଚାହେଁ, ପ୍ରତିଦିନ ଏଠାରେ ଦୁର୍ଭିକ୍ଷ, ବେରୋଜଗାର, ଡିପ୍ରେଶନ ଭଳି ଅନେକ କାରଣ ଯୋଗୁଁ ଲୋକ ମରୁଛନ୍ତି । ଏହା କେବଳ ଆମ ଦେଶରେ ନୁହେଁ ସାରା ବିଶ୍ୱରେ ଏପରି ସମସ୍ୟା ରହିଛି । ତେବେ କଣ ଆପଣ ବଞ୍ଚିବା ଛାଡିଦେବେ? କେବଳ ଶୋକ ପାଳନ କରିବା ଆମର କାମ ? ଏପରି ହେଲେ, ଆମକୁ ପ୍ରତିଦିନ ଶୋକ ପାଳନ କରିବାର ଆବଶ୍ୟକତା ରହିଛି । କଣ ସବୁ ନନ୍ସେନ୍ସ୍ ପ୍ରସଙ୍ଗ ଚଲେଇଛ, ସବୁ ବକ୍ଓ୍ୱାସ୍ ।"\nମଲ୍ଲିକା ଆହୁରି ମଧ୍ୟ କହିଛନ୍ତି ଯେ, "ଯେଉଁମାନେ ଫେସବୁକ୍ରେ କହୁଛନ୍ତି ଆମେ ଯୁଦ୍ଧ କରିବୁ, ସେମାନଙ୍କୁ ଔକାତ୍ କଣ ଅଛି । ତୁମେ ତ ଫୋନ୍ କରିକି ଗୋଟିଏ ପିଜ୍ଜା ମଧ୍ୟ ଅର୍ଡର କରିପାରିବନି, ଯୁଦ୍ଧ କଣ କରିବ? ପ୍ରତ୍ୟେକ ମୁସଲମାନକୁ ପାକିସ୍ତାନ ଯିବାକୁ କହିବା ବନ୍ଦ କର । "\nମଲ୍ଲିକାଙ୍କ ଏହି4ମିନିଟ୍ 46 ସେକେଣ୍ଡର ଭିଡିଓ ସୋସିଆଲ ମିଡିଆରେ ଭାଇରାଲ ହେଉଛି । ମଲ୍ଲିକାଙ୍କ ଏଭଳି ବେପରୁଆ ମନ୍ତବ୍ୟକୁ ମନ ଭରି ଟ୍ରୋଲ କରୁଛନ୍ତି ଟ୍ରୋଲର୍ସ । ପ୍ରକାଶ ଯେ, ଫେବୃଆରୀ 14ରେ ଜମ୍ମୁ-କାଶ୍ମୀରର ପୁଲଓ୍ୱାମାରେ ସିଆରପିଏଫ୍ର 40 ଯବାନ ସହିଦ୍ ହୋଇଗେଲ । ଏହାକୁ ନେଇ ସାରା ଦେଶ ବର୍ତ୍ତମାନ ପ୍ରତିଶୋଧର ନିଆଁରେ ଜଳୁଛି ।\nଦେଶର ଏଭଳି ଏକ ସମ୍ବେଦନଶୀଳ ସମୟରେ ତଥାକଥିତ ସେଲିବ୍ରିଟିଙ୍କ ଏଭଳି ମନ୍ତବ୍ୟକୁ ଆପଣ କେମିତି ଦେଖୁଛନ୍ତି କମେଣ୍ଟ ବକ୍ସରେ ମତାମତ ଦିଅନ୍ତୁ ।
